Din episoadele anterioare...
- Tu cine ești? - Paige.
- Un copil unic are nevoie de atenție. - Vrei să zici, de toată atenția.
Eu și Barry nu ne mai înțelegem de la o vreme.
Îmi aduce aminte de mesele din familie.
Crezi că părinții din Epoca de Piatră rămâneau împreună?
Nu aveau de ales, că nu existau avocați.
- S-ar putea ca ai mei să divorțeze. - De ce crezi asta?
Tot timpul se ceartă.
- Din ce cauză? - Mai mult, din cauza mea.
- Eu am noroc. - De ce?
Datorită mie e unită familia.
- Nu mai este cafea? - Ultima ceașcă!
- Și n-ai vrea să mai faci? - De-abia m-am așezat!
Dar ai băut-o pe toată!
George, dacă voiam să fac cafea, stăteam la mine acasă.
Într-o bună zi, o să te duc la azil și tot așa o să rânjesc.
N-are nimic. Până atunci, n-o să mai știu cine ești.
- Ghici cine divorțează! - Era și cazul. Felicitări!
Linda și Barry Swanson!
Cine? Și vrei să mai faci niște cafea?
- Părinții lui Paige. - Ai cui?
Ai fetiței ăleia deștepte. Se pare că nu face față prea ușor divorțului lor.
Cred că îi e greu și la școală.
Biata de ea!
Linda crede că Sheldon e o influență bună și poate "se ia".
Vrea ca fiică-sa să semene cu Sheldon?
Eu știu ce să zic?
Vești bune! Paige va sta la noi în weekend.
Trecutul meu cu Paige mi-a trezit sentimente confuze.
M-a provocat...
Știi dacă va face calcul cu scalari cu rază spectrală completă
și operații matriciale?
Stai pe locul meu, asta știu.
M-a tulburat...
Salut, Sheldon!
M-a înfuriat...
Șah mat!
Pentru sora mea neînzestrată totul era mai ușor.
Ura!
TÂNĂRUL SHELDON
Seria III Episodul 12
Shelly, ți-am cumpărat ceva!
Setul științific al profesorului Proton!
Stai un pic.
Ultima dată când mi-ai dat un cadou fără ocazie a trebuit să fac vaccin.
Nici vorbă!
M-am gândit că ar fi frumos să împarți setul cu Paige.
Să împart? Uneori am impresia că nu mă cunoști.
Paige are probleme acasă și cred că i-ar prinde tare bine un prieten.
Și unui crocodil i-ar prinde tare bine mâncarea, dar eu nu mă bag în gura lui.
Shelly, te rog să faci asta de dragul meu.
Ea era cea care îmi tăia coaja de pâine la sendvișuri. Mă avea la mână.
Bine, mă sacrific.
- De ce nu ai tuns iarba? - Am fost ocupat.
Acum nu ești ocupat.
Fac exerciții. Deci "fac" ceva, după cum vezi.
Treci și tunde iarba!
De ce? Câștig destui bani. Nu mai trebuie să te ajut prin casă.
Nu e vorba despre asta. Cât stai aici, ajuți.
- Deci sunt la cheremul tău? - Și lumea zice că Sheldon e geniul!
Vreau să vă reamintesc
să fiți discreți cu privire la situația din familia lui Paige.
- Cu tine vorbește, tontule. - Cu amândoi!
- Bună! Intră! - Bună!
Salut, Missy! Salut, Sheldon!
Ce ți-ai făcut la păr? E din cauză că ai tăi au divorțat?
Tontule!
Și-a dorit foarte mult și m-am gândit că n-are nimic, dată fiind situația.
Arată grozav!
- Deci pot și eu să... - Nu. Mergeți și vă jucați!
- Mai bine păr roz decât familie unită. - Nu-i așa?
Era cazul!
Bună ziua, dle Cooper!
Billy, ce faci?
- Tund iarba. Dv. ce faceți? - Georgie te-a pus s-o tunzi?
- Da, mi-a dat bani. - Fir-ar el să fie!
De banii ăștia îmi iau un jet-ski.
Mă bucur că a plecat, dar mi-e teamă că Paige e foarte afectată.
Normal...
Tu și George aveți o familie atât de frumoasă!
Cred că-i prinde bine acum să stea pe la voi.
Salut! Mă bucur să te văd. Îmi pare rău de divorț.
Mă duc să-l cert pe prostu' de fiu-meu.
Georgie! Unde ești?
- Apropo, arăți minunat. - Mersi, m-am reapucat de fumat.
Ce naiba e cu tine?
Ți se pare normal să-ți facă Billy Sparks treaba?
Nu e gratis. Am vrut să-i dau doi dolari, dar a vrut doar unu.
Georgie, eu încerc să te învăț să fii responsabil!
Nu poți cumpăra totul în viață!
Ești sigur? Ți-aș da 10 dolari să mă lași în pace acum.
Du-te și tunde iarba! Nu-ți zic de două ori!
Bine, mă duc, dar doar ca să nu mă mai bați la cap.
Îți arăt eu ție bătaie la cap, băiete.
Acum suntem surori de codițe.
Paige, trebuia să înveți cu mine.
E prea plictisitor! Vreau să fac ceva periculos.
Este periculos că nu avem stație de dezinfectare.
- Hai la mall! - Mamei nu-i place la mall.
Zice că manechinele nu prea au haine pe ele,
dar eu cred că suntem noi săraci.
Suntem, știu eu sigur, că eu calculez impozitele.
Lasă, o rog eu.
De când au divorțat ai mei, toată lumea îmi face mofturile.
Mama mi-a promis că mă duce la mall ca să-mi iau un ghiozdan nou,
dar s-a luat cu strânsul lucrurilor tatei din garaj și a uitat.
Nicio problemă, te duc eu. De orice ai nevoie, îmi zici.
Vă mulțumesc, dnă Cooper.
Vrei să te măriți cu mine?
- De ce mergi cu rucsacul la mall? - E trusa de prim ajutor pentru mall.
Dopuri de urechi pentru zgomot, șervețele umede pentru scările rulante,
busolă, o hartă a mallului și un fluier,
în caz că mă pierd sau mă abordează o doamnă cu parfumuri.
- Îți vine să-l bagi în rucsac, nu? - Nu!
Paige, de unde vrei să-ți iei ghiozdan?
De la magazinul Hello Kitty.
Te-aș ajuta eu, dar harta asta ineficientă nu e orientată spre nord.
- Hai! - Distracție plăcută la Hello Kitty!
Ne vedem la fântână peste o jumătate de oră!
Dar sigur nu sunt pisicuțe acolo, da?
Să fi vorbit eu așa cu tata, cum vorbește el cu mine!
Imediat punea cureaua pe mine!
Pe mine, tata mă îmbrățișa.
De trei ori i-am zis să tundă iarba și el tot mă lua peste picior.
Se ține de școală, muncește...
Dacă ar fi fost copilul meu, aș fi fost mândru de el.
Dar sunt mândru de el! Când nu mă calcă pe nervi...
I-ai zis vreodată că ești mândru?
Dar știe!
- E important să audă asta de la tine. - Tu nici măcar n-ai copii!
Eu antrenez băieți adolescenți și îți mai ascult și ție aberațiile.
Georgie e de-a dreptul nesimțit. Nu vreau să încurajez o purtare ca asta.
Taică-meu nu mi-a zis niciodată că e mândru de mine, și uite că n-am nimic.
George, vreau și eu să am o zi frumoasă
și să incomodez niște albi. Mă lași, te rog?
- Ăsta nu e magazinul Hello Kitty. - Nu, e Hot Topic.
Și ce facem aici, îl venerăm pe diavol?
Știai că au papioane în spate?
De ce să le pună tocmai în spate?
- Ce-i ăla? - Sclipici pentru corp.
Mult mai tare decât sclipiciul obișnuit!
- Cumpără-l! - Nu am bani.
- Atunci, fură-l! - Nu, că mă omoară mama!
Bine. Pe mine nu mă poate pedepsi.
Nu am văzut niciun papion, doar un tricou cu un cuvânt urât.
- Ce-ai băgat în buzunar? - Nimic.
Ați furat? Dacă da, nu uitați că am un fluier la mine.
Gata!
Gata. Doar ne prosteam și noi...
Hai să plecăm odată!
Ce bine! Toți vânzătorii de-aici au cercei în locuri complet nepotrivite.
- Salut! - Am tuns iarba deja.
Știu. Și îți mulțumesc.
Atunci, ce vrei?
Mă gândeam să mergem să mâncăm un burger.
- De ce? - Am zis c-ar fi frumos să facem asta.
- La ce restaurant? - Ce contează?
Păi, la McDonald's, burgerii sunt prăjiți, iar mie-mi plac fripți.
- Bine, mergem la Burger King. - Nu-mi plac cartofii de acolo.
Arby's au niște cartofi prăjiți buni, dar nu au burgeri...
Atunci, hai la Whataburger!
Bine, dar sper să nu fii așa de mofturos și cât stăm la masă.
Așa... Noi doi n-am prea stat de vorbă în ultima vreme.
- De ce e așa de cald aici? - Nu merge aerul condiționat.
- Și de ce nu-l repari? - Am alte cheltuieli acum.
Mă rog, ce voiam să spun e că,
deși nu-mi place cum te porți în ultima vreme,
mă bucur că muncești și că te descurci așa de bine.
- Sunt mândru de tine. - Bine.
Asta-i tot ce ai de spus?
Aș mai spune ceva, dacă n-aș transpira ca un porc.
Scoate capul pe geam, și gata!
Dacă e vorba despre bani, am eu bani.
Pot să-ți dau cu împrumut, dacă te fac să te simți mai bine.
Să nu te prind!
Nu te cred că ești mândru că muncesc.
Știi ceva? Lasă, hai înapoi acasă!
Bună idee! Economisești pentru mașină.
Hai că mă enervezi! Mergi pe jos!
Da, supraviețuisem unei călătorii periculoase la magazin.
Dar, până la urmă, s-a dovedit că eu eram cel mai mare pericol.
- Nu pot să cred că l-ai furat! - Tu ai ieșit cu el din magazin.
De ce să fur eu sclipici? Sunt deja sclipitor!
- Să le zici asta polițiștilor! - Sau colegului de celulă.
Ești foarte deșteaptă. De ce te porți așa?
- Poate că nu vreau să fiu deșteaptă. - Vai, mi se face rău...
E nasol să fii deștept. De asta ne-am mutat aici din Arkansas.
Înainte de asta, părinții mei nu se certau deloc.
E mai bine să... Să fii normal.
Mie-mi iese. Dar eu am și pomeți foarte frumoși.
Ai înotat până aici?
Tata m-a dat afară din mașină și am venit pe jos.
Ce prostie ai mai zis sau ai făcut?
De unde știi că eu am făcut o prostie?
Te pricepi de minune la prostii.
Doar m-am oferit să-i plătesc reparația aerului condiționat.
- Vezi? Aici e prostia. - Da' ce are?
Tatăl tău e om în toată firea! N-o să accepte bani de la fiul său!
Se bucură că am banii mei, dar nu mă lasă să-i folosesc ca să-l ajut?
Cum vine asta?
Când o să ai și tu copii tunși urât și transpirați, o să înțelegi.
Eu n-o să am niciodată copii!
Asta-i cea mai deșteaptă chestie pe care-ai zis-o.
Mulțumesc!
- John Sturgis, la dispoziția dv. - Dr. Sturgis, sunt Sheldon Cooper.
Salut, Sheldon! Ce mai faci?
Derutat, supărat, enervat și e posibil să am probleme cu legea.
În ce ordine ai vrea să ne ocupăm de astea?
Să începem cu deruta și, dacă auzim sirene, trecem peste restul.
- Perfect. Ce te preocupă? - Dv. v-ați dori să nu fiți deștept?
Și să fiu scund, singur și prost pe deasupra?
Nu, ar fi mai rău așa.
- De ce întrebi? - O mai știți pe Paige?
Sigur că da, o fetiță sclipitoare!
Așa e, dar mi-a zis că nu mai vrea să fie deșteaptă.
Poate că trece printr-un soi de criză de identitate.
Se poate ca fostul ei iubit să iasă cu cineva mai potrivit pentru el
din toate punctele de vedere?
- Sunt derutat. - Și eu!
Cum s-o fac să înțeleagă că e mai bine să fie deșteaptă?
Ți-aș sugera ca, în loc să încerci să-i rezolvi problema,
doar s-o asculți.
Când eram la Psihiatrie,
am descoperit că oamenii tulburați emoțional
adeseori vor doar să fie ascultați.
Pare dificil, dar aș putea să încerc.
Ce-am mai învățat în spital e că unii oameni cred
că în tunelurile ascunse ale pământului există oameni-cârtiță.
Mi-ați fost de ajutor, în mare.
Cu mare plăcere!
- Ai ajuns. - Da, am ajuns.
Îmi cer scuze.
Nu-i nimic.
- Nu se poate și fără să doară? - Nu. Baba suferă la frumusețe.
Mamă, cred că pe George îl doare tot timpul!
Missy, lasă-mă un pic cu Paige.
Dar să nu dureze mult, că sunt doar pe jumătate frumoasă.
- Da? - Ascult.
- Ce? - Pe tine te ascult.
Dar nu spun nimic.
Dacă vrei să spui ceva, eu te ascult.
Dar nu vreau să spun nimic.
Nici eu nu vreau să ascult, dar asta e situația. Te simți mai bine deja?
Te porți ciudat, și nu în stilul tău...
- Dar așa pare să fie viața mea acum. - Adică?
Toată lumea se poartă ciudat.
Mama iese la întâlniri, tata se poartă ca un copil,
sora mea plânge tot timpul...
Aș vrea că totul să fie din nou cum era înainte.
Dar nu cred că va fi așa.
Am descoperit atunci că sunt un foarte bun ascultător.
Cheia e să stai acolo și să nu pleci, chiar dacă vrei să pleci.
Trebuie să stau în două case diferite!
Și bunica vorbește așa de urât despre tata!
Știu că toată lumea e supărată că nu învăț mai mult.
Doar că... Nu îmi mai pasă.
Tot ce conta odată pentru mine
pur și simplu
nu mai contează.
Cred că
mă simt foarte singură.
- Pare dificil. - Da...
Este.
Dr. Sturgis avusese dreptate.
Nu aveam cum să rezolv problema asta. Sau, cel puțin, așa am crezut...
Pot să-ți ofer o băutură caldă?
- Mi-ar plăcea, da. - Mă întorc imediat.
"Băutura caldă care alină" a devenit atunci metoda mea
de a-i liniști pe cei supărați.
Și mereu a funcționat. Mai puțin când soția mea era în travaliu
și mi s-a spus s-o torn pe mine.
Ce faci?
Paige e tristă, așa că îi pregătesc o băutură caldă.
Ești un copil bun.
Sunt mândru de tine.
Mulțumesc.
Dintre toate realizările mele, nu știu de ce o alesese tocmai pe asta,
dar tot m-am bucurat.
Salutare!
Ați urmărit serialul TÂNĂRUL SHELDON
Seria III Sfârșitul episodului 12
Subtitrare: Retail